b'\n_START_ARTICLE_\nSl\xc3\xa6de\n_START_PARAGRAPH_\nEn sl\xc3\xa6de, tr\xc3\xa6ksl\xc3\xa6de eller kane er et transportmiddel p\xc3\xa5 meder i stedet for hjul. Den bliver brugt til transport over sne- og isflader med lav friktion._NEWLINE_Der findes mange varianter af sl\xc3\xa6der. En gr\xc3\xb8nlandsk hundesl\xc3\xa6de kan transportere store m\xc3\xa6ngder mad og udstyr. Samtidigt har den plads til, at en person kan st\xc3\xa5 bag p\xc3\xa5 sl\xc3\xa6den og hj\xc3\xa6lpe med fremdriften._NEWLINE_En sl\xc3\xa6de kan ogs\xc3\xa5 v\xc3\xa6re hestetrukken. Denne form blev tidligere brugt p\xc3\xa5 landet._NEWLINE_Sl\xc3\xa6den kan have form som en tr\xc3\xa6ksl\xc3\xa6de eller bobsl\xc3\xa6de, der er beregnet til at k\xc3\xb8re ned ad mindre bakker og er velegnet til at tr\xc3\xa6kke mindre b\xc3\xb8rn._NEWLINE_En s\xc3\xa6rlig version af sl\xc3\xa6den er en k\xc3\xa6lk. Den bliver brugt til at k\xc3\xa6lke ned ad bakker d\xc3\xa6kket af sne eller is. K\xc3\xa6lken f\xc3\xa5r fart som f\xc3\xb8lge af h\xc3\xa6ldningen, gravitationen, efter en initiel acceleration typisk med benene.'